**भारता विरुध्द चीनचे लॉ वॉरफ़ेयर /लीगल वॉरफ़ेयर**

चीनने 9 मेला लडाख मध्ये सैनिकी अतिक्रमण केले. या शिवाय चीन भारताशी अनेक वेगवेगळ्या आघाडीवर एकाच वेळेस लढत आहे. त्याला हायब्रीड युद्ध/ग्रे झोन वॉरफ़ेयर असे म्हटले जाते. यामध्ये अपप्रचार युद्ध, दुष प्रचार युद्ध,मानसिक युद्ध, डिप्लोमसीचे युद्ध, शेजारी राष्ट्रांमध्ये घुसखोरी करुन भारताविरुध्द अनेक कारवाया, आर्थिक युद्ध,सायबर वॉर अशी अनेक प्रकारची युद्धे एकाच वेळेला लढली जातात. यामध्ये अजून एक युद्ध वाढवता येईल, जे आहे कायद्याचा गैर वापर करणे किंवा ज्याला लॉ वॉरफ़ेयर /लीगल वॉरफ़ेयर असे म्हणले जाते.

या युद्धाचा उपयोग चीन साऊथ चायना समुद्रामध्ये आणि लडाखमध्ये लाइन ऑफ एक्चुअल कंट्रोल'वरील चाललेल्या युद्धामध्ये व इतर अनेक ठिकाणी करत आहे.

**आंतरराष्ट्रीय कायद्याखाली ईतर राष्ट्रांचे हात बांधायचे**

यामध्ये चीननेआंतरराष्ट्रीय कायद्याचा गैरवापर करायचा, मात्र दुसऱ्या राष्ट्रांना त्यांनी हे आंतरराष्ट्रीय कायदे किंवा नियम पाळलेच पाहिजे असे सांगायचे. ज्यामुळे कायद्याच्या बंधनाखालती त्या राष्ट्रांचे हात बांधले गेलेले असतात. मात्र चीन याचा गैरवापर करून भारताविरुद्ध किंवा साऊथ चायना समुद्रातल्या देशांविरुद्ध मानसिक दबाव टाकत राहतो .

चीनच्या युद्ध नीती प्रमाणे सध्या चीन आपल्याविरुद्ध तीन प्रकारची युद्ध एकाच वेळेला लढत आहे. एक म्हणजे इंफॉर्मेशन वॉर/माहिती युद्ध ,दुसरं सायकॉलॉजिकल वॉर किंवा मानसिक युद्ध आणि तिसरे याच बरोबर आंतरराष्ट्रीय कायद्याचा गैरवापर. ही युद्ध एकत्रच लढली जात आहेत आणि म्हणूनच याला भारताने लगेच प्रत्युत्तर देणे अतिशय महत्त्वाचं आहे.

या युद्धाचा वापर दोन ठिकाणी भारताच्या विरुद्ध केला जातो आहे एक म्हणजे लडाख मध्ये आणी भारत चीन सिमेवर आणी दुसरे आर्थिक युध्दामध्ये. भारताच्या बरोबर मागच्या काही वर्षांमध्ये चीन बरोबर अनेक शांतता करार करारावर सही केल्यामुळे लाइन ऑफ कंट्रोल'वरील सैन्याचा वापर सैन्यासारखा करता येत नाही. तिथे सिमेचे रक्षण करण्याकरता रस्ते ,बंकर बांधण्यावर बंदी करण्यात आलेली आहे. एवढेच नव्हे तर गस्त घालताना सैनिकांना आपली शस्त्रे वापरता येत नाही.

लडाख मध्ये पन्नास-साठ हजार सैन्य लढत मध्ये तैनात आहे,पण त्यांना चिनी अतिक्रमणाला शस्त्रांचा वापर करून थांबवता येत नाही मग या सैन्याचा उपयोग काय?

**पाषाण युगातील शास्त्रांचा वापर**

९ मेला केलेल्या अतिक्रमणानंतर ,चिनने लष्कराची शस्त्रे वापरली नाहीत.मात्र त्यांनी गस्त घालणाऱ्या सैनिकांच्या बरोबर लोखंडाच्या सळया ,काटेरी तारा लावलेल्या लाकडाच्या काठ्या, दगड अशा पाषाण युगातील शास्त्रांचा वापर केला. म्हणजे त्यांनी आंतरराष्ट्रीय कायदा मोडला नाही ,लष्करी शास्त्रे वापरली नाही,मात्र तरी ही गलवानच्या चकमकीत चीनचे ५४ सैनिक मारले गेले आणी त्याची किंमत भारताच्या २० सैनिकांचे बलिदान.

अर्थातच याला भारतीय सैन्याने अतिशय आक्रमक पद्धतीने प्रत्युत्तर दिले. मात्र इतके वर्ष आपण आंतरराष्ट्रीय कायद्यामुळे स्वतःचे आणि सैनिकांचे हात बांधत होतो . चिनी सैन्य भारताच्या वेगवेगळ्या भागावर अतिक्रमण चालूच ठेवत होते. अशा आंतरराष्ट्रीय करारांच्या काय फायदा जो आपल्याला देशाच्या सिमेचे रक्षण करण्याकरता शस्त्राचा वापर करू देत नाही?

म्हणजे चीन लडाख मध्ये कायद्याचा गैरवापर करत आहे. आपण मात्र कायद्यामुळे हात बांधले गेले असल्यामुळे आक्रमक कारवाई करू शकत नाही.

आता बातमी आली आहे की आपण आपल्या सैनिकांना गरज पडली तर त्यांच्या शस्त्रांचा वापर करण्याची परवानगी दिली आहे. हे या आधी का झाले नाही?

**वर्ल्ड ट्रेड ऑर्गनायझेशन च्या नियमांचा गैरवापर**

आर्थिक क्षेत्रामध्ये सुद्धा चीनने वर्ल्ड ट्रेड ऑर्गनायझेशन च्या नियमांचा प्रचंड गैरवापर केला आहे आणि स्वतःचा व्यापार खूप वाढलेला आहे. डब्ल्यूटीओच्या नियमाप्रमाणे दोन देशांमध्ये मुक्त व्यापार व्हायला पाहिजे. याचा फायदा घेऊन चीन अनेक वस्तूं भारतामध्ये पाठवतो. त्यांनी भारतीय व्यापाऱ्यांच्या आणि भारतीय कॉर्पोरेट जगतातल्या कारखानदारांच्या मनामध्ये घुसखोरी केल्यामुळे प्रचंड प्रमाणामध्ये भारतामध्ये चिनी वस्तूंची आयात होते, मात्र जेव्हा भारत चीन मध्ये काही विकण्याचा प्रयत्न करतो यामध्ये आपल्याला अजिबात यश मिळत नाही .आंतरराष्ट्रीय कायद्याच्या वेगवेगळया कलमांतर्गत चीन आपले हात बांधतो आणि आपल्या कुठल्याही वस्तूची चीनमध्ये निर्यात होऊ देत नाही यामुळे आयात आणि निर्यात मधली तफावत ही फारच जास्त आहे. अशा डब्ल्यूटीओच्या कायद्याच्या काय फायदा कि जो फक्त चीनला गैरवापर करण्यामध्ये मदत करतो?

**भारतामधल्या कायद्यांचा गैरवापर**

अशी काही माहिती ती पुढे येते आहे की अनेक वेळा चीन मधुन भारतामध्ये निर्यात करताना भारतामधल्या कायद्यांचा गैरवापर केला गेला आहे. भारतातल्या व्यापार्यांची मदत घेऊन भारताच्या न्यायालयात भारत सरकारच्या कायद्याच्या/नियमांच्या विरुद्ध खटले चालवले जातात. अर्थातच अशा सगळ्या खटल्यांमध्ये भारतिय व्यापार्यांना चीनची मदत असते.चीनी वस्तूंना कुठलेही निर्भंद न लावता भारतामध्ये येऊ देणे हा त्या मागचा उद्देश्य असतो. अश्या गैर वापराच्या खटल्यांना एकत्रित आणून त्याची चौकशी केली जावी आणी चीन कडुन भारतिय कायद्याचा गैरवापर थांबवला पाहिजे.

**आंतरराष्ट्रीय कायद्याचा वापर स्वतःच्या सोईप्रमाणे**

एवढेच नव्हे तर समुद्रामध्ये सुद्धा चीन आंतरराष्ट्रीय कायद्याचा वापर स्वतःच्या सोईप्रमाणे करतो आणि कुठलेतरी जुने पुरावे मांडून सांगतो की संपूर्ण साऊथ चायना समुद्र हा आमचा आहे.

त्यांच्या विरुध्द आपण आपल्या मित्र राष्ट्रांची एक फळी बनवायला पाहिजे .जिथे जिथे चीन आंतरराष्ट्रीय कायद्याचा गैरवापर करतो त्या वेळेला युनायटेड नेशन्स मध्ये त्यांच्याविरुद्ध खटला दाखिल करायला पाहिजे आणि आंतरराष्ट्रीय कायद्यांचा गैरवापर हा थांबवला गेला पाहिजे.

म्हणजेच चीन कायद्याची लढाई भारत विरुद्ध आंतरराष्ट्रीय स्तरावरही लढतो भारताच्या आत पण. ज गाचे काही देश जेव्हा त्यांच्याविरुद्ध आंतरराष्ट्रीय कोर्टामध्ये जाण्याचा प्रयत्न करतात त्यावेळेला आंतरराष्ट्रीय कोर्टाने दिलेले नियम किंवा दिलेले निर्णय चीन पाळाय्ला तयार नसतो .

या या कायद्याच्या लढाईचा परिणाम अनेक देशांत वरती होतो आहे म्हणूनच या सगळ्या देशांना

एकत्र आणून आपण चीनची कायद्याच्या लढाईला प्रत्युत्तर द्यायलाच पाहिजे .

**आंतरराष्ट्रीय कायद्याचे उल्लघन**

 **पाकिस्तानमध्ये अटकेत असलेल्या भारतीय नौदलाचे माजी अधिकारी कुलभूषण जाधन यांनी पुनर्विचार याचिका दाखल करण्यास नकार दिल्याची माहिती पाकिस्तानने ८ जुलैला दिली .मात्र भारतानं पाकिस्ताननं कुलभूषण जाधव यांच्यावर दबाव आणत तो निर्णय घेण्यास भाग पाडल्याचे सांगितले आहे.“कुलभूषण जाधव प्रकरणातील एफआयआर, पुरावे, न्यायालयाच्या आदेशासह कोणतीही संबंधित कागदपत्रे भारताला देण्यास पाकिस्तानने नकार दिला. कुलभूषण जाधव प्रकरणात पाकिस्तान आयसीजेच्या निर्णयाचे पालन करण्याचा भ्रम निर्माण करत आहे.**

**पाकिस्तानच्या लष्करी न्यायालयाने एप्रिल २०१७ मध्ये कुलभूषण जाधव यांना फाशीची शिक्षा सुनावली होती. या निर्णयाविरोधात भारताने थेट नेदरलँडमधील द हेग येथील आंतरराष्ट्रीय न्यायालयात दाद मागितली होती. आंतरराष्ट्रीय न्यायालयाने जाधव यांच्या फाशीच्या शिक्षेला स्थगिती दिली होती.**

**अजुन काय करावे**

आपणच चिन कडुन आंतरराष्ट्रीय कायद्याचा गैरवापर थांबवला पाहिजे .त्यांना सरळ सांगितले पाहिजे की जोपर्यंत व्यापा्रामधली तफावत कमी होत नाही तोपर्यंत आम्ही तुम्हाला कुठलीही निर्यातही भारतामध्ये करू देणार नाही. ज्या पुढचा व्यापार हा समानतेच्या तत्त्वावर होईल .

भारताने मागच्या वर्षांमध्ये चीनने भारतात जिथे जिथे कायद्याचा गैरवापर केला आहे त्याला एकत्रित आणावे त्यानंतर यामुळे भारताचे काय नुकसान झाले याचा अभ्यास करावा आणि झालेले नुकसान भरपाई करण्याकरता चीनच्या विरुद्ध कारवाई करायला पाहिजे आणि आपण राष्ट्रीय हिताचे रक्षण करायलाच पाहिजे.